Document ID: 31981R3719

Nõukogu määrus (EMÜ) nr 3719/81,
21. detsember 1981,
millega muudetakse määrust (EMÜ) nr 357/79 viinamarjakasvatusalade statistiliste vaatluste kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse assamblee arvamust [2]
ning arvestades, et:
vastavalt 1979. aasta ühinemisakti artiklile 22 tuleb kõnealuse akti II lisa suuniste kohaselt teha teatavad muudatused nõukogu 5. veebruari 1979. aasta määruses (EMÜ) nr 357/79 viinamarjakasvatusalade statistiliste vaatluste kohta, [3] muudetud määrusega (EMÜ) nr 1992/80; [4]
määruse (EMÜ) nr 357/79 artikli 1 lõikega 1 nähakse ette, et asjaomased liikmesriigid viivad iga 10 aasta tagant läbi viinamarjakasvatusalade põhivaatlused ning kord aastas vahevaatlused; ettenägematute raskuste tõttu ei olnud ühe liikmesriigi viinamarjakasvatusalal ettenähtud ajavahemiku jooksul esimest põhivaatlust võimalik lõpetada; seetõttu otsustati kõnealuse liikmesriigi jaoks ettenähtud tähtaega aasta võrra pikendada; kõnealune ajapikendus on riiklike õigusaktide põhjal tekkinud uute takistuste tõttu osutunud ebapiisavaks; seetõttu on soovitatav võimaldada sellel liikmesriigil kõnealuse vaatluse lõpetamise ja tulemuste komisjonile edastamise tähtaegu veel aasta võrra edasi lükata;
on soovitav, et ühendus kannaks osaliselt Kreeka kulutused esimese põhivaatluse läbiviimisel,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 357/79 muudetakse järgmiselt.
1. Artikli 1 lõike 1 teine lõik asendatakse järgmisega:
"Itaalias võib esimese põhivaatluse läbi viia 31. oktoobriks 1982 ning see käsitleb olukorda pärast 1981/82. veiniaastal toimunud väljajuurimist ja istutamist. Esimene vahevaatlus viiakse kõnealuses liikmesriigis läbi 1984. aastal ning see käsitleb 1982/83. ja 1983/84. veiniaastal toimunud muutusi."
2. Artikli 1 lõige 2 asendatakse järgmisega:
"2. Veiniaasta on määruse (EMÜ) nr 337/79 artikli 5 lõike 4 alusel kindlaksmääratud aasta."
3. Artikli 4 lõike 3 esimesele taandele lisatakse järgmine tekst:
"- Kreekas: käesoleva määruse lisas loetletud viinamarjakasvatuspiirkonnad,".
4. Artikli 5 lõike 4 teine lõik asendatakse järgmisega:
"Itaalia võib kõnealuse üksikasjalise kirjelduse esitada siiski enne 30. juunit 1983."
5. Artikli 6 lõige 1 asendatakse järgmisega:
"1. Asjaomased liikmesriigid esitavad komisjonile iga veiniaasta kohta alates 1979/80. veiniaastast ning Itaalia ja Kreeka puhul alates 1982/83. veiniaastast lõikes 2 nimetatud saagikusklassidesse jaotatuna veiniviinamarjasortide kasvatusaladelt saadud keskmised hektarisaagid, esitades need viinamarjavirde või veinina, kasutades ühikuna hektoliitrit hektari kohta, või toodetud viinamarjadena, kasutades ühikuna detsitonni hektari kohta."
6. Artikli 6 lõige 5 asendatakse järgmisega:
"5. Asjaomased liikmesriigid edastavad komisjonile iga veiniaasta kohta geograafiliste üksuste lõikes jaotatuna ning mahuprotsentides või Oechsle kraadides väljendatuna keskmise alkoholisisalduse prognoosid värskete viinamarjade, viinamarjavirrete või veinide kohta, mis on toodetud alates 1979/80. veiniaastast ning Itaalia ja Kreeka puhul alates 1982/83. veiniaastast selliste veiniviinamarjasortide viinamarjakasvatusaladel, mida kasutatakse tavapäraselt selleks, et toota:
- mpv-kvaliteetveine,
- muid veine:
- sealhulgas veinid, mida tuleb kasutada teatavate veinist saadavate, kontrollitud päritolunimetusega joogipiirituste valmistamiseks."
7. Artikli 6 lõige 6 asendatakse järgmisega:
"6. Lõigetes 1-5 osutatud iga-aastased andmed edastatakse enne igale veiniaastale järgneva aasta 1. aprilli. Lõikes 2 osutatud saagikusklasse käsitlevad andmed esitatakse artikli 4 lõikes 1 sätestatud tähtaja jooksul. Lõikes 3 nimetatud muutusi keskmistes hektarisaakides käsitlevad prognoosid esitatakse:
- esimest korda enne 1. oktoobrit 1981 ning Itaalia ja Kreeka puhul enne 1. oktoobrit 1984,
- seejärel iga viie aasta järel enne 1. aprilli, välja arvatud Itaalia ja Kreeka teise prognoosi puhul, mis esitatakse kahe aasta pärast."
8. Artikli 8 lõige 2 asendatakse järgmisega:
"2. Komisjoni esindaja esitab võetavate meetmete kava. Komitee esitab oma arvamuse eelnõu kohta aja jooksul, mille määrab esimees vastavalt küsimuse kiireloomulisusele. Arvamus esitatakse 45 poolthäälega, liikmesriikide hääli arvestatakse asutamislepingu artikli 148 lõikes 2 sätestatud korras. Eesistuja ei hääleta."
9. Artikkel 9 asendatakse järgmisega:
"Artikkel 9
Pärast 1978/79. veiniaastat ning Itaalia ja Kreeka puhul 1981/82. veiniaastat valitsevat olukorda käsitleva põhivaatluse läbiviimiseks tehtavad vajalikud kulutused katab ühendus kindlaksmääratava põhisumma ulatuses."
10. Lisa täiendatakse käesoleva määruse lisas esitatud tekstiga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 1981

Labels: 18
19
6